เวลาเดินแล้วบริเวณเอวข้างขวาจะมีเสียงลั่น
สวัสดีค่ะ เวลาเดินแล้วมีเสียงลั่นที่เอว หรือบริเวณสะโพก (เรียกว่า snapping hip) มีสาเหตุแบ่งออกได้เป็น1. สาเหตุจากด้านนอกสะโพก ซึ่งเกิดจากการหนาตัวของเส้นเอ็นที่ชื่อไอทีแบน (posterior edge of iliotibial band/IT band) หรือจากการหนาตัวของกล้ามเนื้อบั้นท้าย gluteus maximus (anterior edge of gluteus maximus) ที่ไปขัดกับกระดูกต้นขาส่วน greater trochanter เวลที่มีการเคลื่อนไหวของข้อสะโพก และทำให้เกิดเสียงขึ้นมา ซึ่งมักเกิดกับนักกีฬาประเภท วิ่ง บัลเล่ต์ และฟุตบอล2. สาเหตุจากด้านในสะโพก เกิดจากเส้นเอ็นชื่อ Iliopsoas tendon ที่ไปขัดบริเวณ iliopectineal eminence ของกระดูกเชิงกราน หรือ เยื่อหุ้มข้อสะโพกด้านหน้า (anterior hip capsule) เวลาที่งอสะโพก ซึ่งนอกจากเกิดเสียงแล้วยังทำให้เกิดอาการปวดขาหนีบด้วย3. สาเหตุภายในข้อของสะโพก เกิดจากการที่มี เศษกระดูก (loose bodies) หรือ จากการที่มีการฉีกขาดของ capsule ส่วน labral ซึ่งมักจะเกิดจากการบาดเจ็บที่ข้อสะโพกมาก่อน เช่น ข้อสะโพกหลุดหากยังคงเดินแล้วมีเสียงลั่นบ่อยๆ ก็ควรไปพบศัลยแพทย์กระดูกและข้อเพื่อตรวจหาสาเหตุค่ะทั้งนี้ โดยส่วนใหญ่ ไม่ว่าจะเกิดจากสาเหตุใด หากมีเสียงในข้อสะโพกแต่ไม่มีอาการปวด ก็ไม่จำเป็นต้องทำการรักษา แต่หากมีอาการปวด แพทย์ก็จะทำการรักษา เช่น การทำกายภาพบำบัด การฉีดยาสเตียรอยด์เฉพาะที่ การผ่าตัดตามแต่ละสาเหตุที่เป็นค่ะ